ক্রিকেটের পাশাপাশি ফুটবলার হিসেবেও সুনাম কুড়িয়েছেন। তরুণ বয়সে হিয়ারফোর্ড থিসটলের পক্ষে ফুটবল খেলেন। এরপর ১৮৯৭ থেকে ১৮৯৯ সময়কালে অ্যাস্টন ভিলার পক্ষে আউটসাইড-রাইট এলাকায় খেলেন। এ পর্যায়ে ২৩ খেলায় অংশ নিয়ে ১৫ গোল করেন। পরবর্তীতে ১৮৯৯ থেকে ১৯১০ সাল পর্যন্ত এভারটন ফুটবল ক্লাবের পক্ষে এগারো মৌসুম প্রতিনিধিত্ব করেন। তিনবার এভারটনের রানার-আপের সাথে জড়িত থাকেন। সর্বমোট ৩০০ খেলা থেকে ৬৮ গোল করেন। ক্লাব ফুটবলের পাশাপাশি জাতীয় দলেও খেলেছেন তিনি। দুই খেলা থেকে এক গোল করেছিলেন জ্যাক শার্প।

১৯০৭ সালের এফএ কাপের চূড়ান্ত খেলায় শেফিল্ড ওয়েনসডে দলের কাছে ২-১ গোলে পরাজিত করার ক্ষেত্রে এক গোল করেছিলেন তিনি। এর পূর্বের বছর এফএ কাপে নিউক্যাসল ইউনাইটেডের বিপক্ষে শিরোপা জয়ী দলের অন্যতম সদস্য ছিলেন জ্যাক শার্প। ঐ সময়ের অন্যতম জনপ্রিয় ক্রীড়াব্যক্তিত্ব হিসেবে চৌদ্দবার সিগারেট প্যাকেটে প্রতিচিত্র প্রকাশ করা হয়েছিল।

অবসর
ফুটবলে অংশগ্রহণ
প্রথম-শ্রেণীর ক্রিকেট
আন্তর্জাতিক ক্রিকেট